**«Բռնվեց նա, որ կծում էր»** (ռուս.՝ «Попался, который кусался!»), 1983 թվականի նկարված մուլտիպլիկացիոն ֆիլմ, մանկական վառ կինոհեքիաթ՝ ստեղծված ռեժիսոր-մուլտիպլիկատոր Վյաչեսլավ Կոտյոնոչկինի կողմից։ 1981 թվականի «Նա բռնվեց» մուլտֆիլմի շարունակությունն է։

Սյուժե
------

Կուղբը գնում է իր ընկերոջ՝ Գորշուկի մոտ և հայտնում, որ իրենց ընկեր Մկնիկի հետքով գնում է հայտնի ավազակ Աղվեսը, որը վատ համբավ էր վաստակել անտառում։ Ընկերները որոշում են օգնել ոչինչ չկասկածող Մկնիկին փրկվել։ Վերջինս այդ ժամանակ հանգիստ զբոսնում է անտառում՝ երգելով անհոգ երգեր։

Ընկերները փորձում են կանգնեցնել աղվեսին, բայց երկուսն էլ անհաջողություն են կրում. Կուղբին, որը փորձում է խելքի բերել անպատկառին՝ ասելով, թե լավ չէ փոքրիկներին նեղացնելը, աղվեսը նետում է մեղուների բույնը։ Իսկ Գորշուկին, որը փորձում էր մկնիկին զգուշացնել վտանգի մասին, աղվեսն սպառնում է բռունցքով։

Սակայն ընկերները չեն հանձնվում և աղվեսի հետ պայքարում մի քանի անգամ անհաջողություն կրելուց հետո այնուամենայնիվ հասնում են Մկնիկի մոտ այն պահին, երբ թեյ խմող նապաստակը հասցնում է Մկնիկին զգուշացնել վտանգի մասին։ Մկնիկը, իմանալով, որ իրեն հետևել են և ցանկացել ֆիզիկական ու բարոյական վնաս պատճառել, խիստ զայրանում է ու գոռալով՝ «Բռնվեց նա, որ կծում էր», հարձակվում է աղվեսի վրա ու ծեծում նրան։ Աղվեսը փորձում է դիմադրություն ցույց տալ, սակայն տեսնում է արջին ու ամոթահար փախչում անտառից։

Մկնիկն ու իր ընկերները, գոհ լինելով ընդհարման արդյունքից, երգում են եզրափակիչ հանդիսավոր երգը։

Ստեղծողներ
----------

|  |  |
| --- | --- |
| Ռեժիսոր | Վյաչեսլավ Կոտյոնոչկին |
| Ռեժիսորի օգանական | Օ. Իսակովա |
| Սցենարիստ | Գրիգորի Օստեր |
| Բեմադրող նկարիչներ | Սվետոզար Ռուսակով, Ալեքսեյ Կոտյոնոչկին |
| Նկարիչ-մուլտիպլիկատորներ | Վիկտոր Լիխաչյով, Վլադիմիր Կրումին, Վիկտոր Արսենտև, Օլեգ Սաֆրոնով, Մարինա Ոսկանյանց, Անտոնինա Ալյոշինա, Սերգեյ Ավրամով |
| Նկարիչներ | Վ. Խարիտոնովա, Իննա Զարուբա, Սերգեյ Մարակասով, Զոյա Մոնետովա |
| Օպերատոր | Սվետլանա Կոշչեևա |
| Տնօրեն | Լ. Մոնախովա |
| Կոմպոզիտոր | Իգոր Եֆրեմով |
| Հնչյունային օպերատոր | Վլադիմիր Կուտուզով |
| Խմբագիր | Ելենա Նիկիտկինա |
| Մոնտաժող | Գ. Սմիրնովա |
| Դերերը հնչյունավորել են | Կլարա Ռումյանովա (*Կուղբ, Մկնիկ*),
Մարիա Վինոգրադովա (*Գորշուկ*),
Վյաչեսլավ Բոգաչյով (*Աղվես*),
Մարգարիտա Կորաբելնիկովա (*Նապաստակ*),
Նիկոլայ Գրաբբե (*Արջ*) |

DVD
---

2009 թվականի հոկտեմբերի 27-ին մուլտֆիլմը թողարկվել է DVD-ով, որը նախապատրաստել է «Крупный план» ընկերությունը։ Սկավառակում ընդգրկվել են նաև այլ մուլտֆիլմեր՝ «Мишка-задира», «Անտառային պատմություն», «Վազիր, առվակ», «Ամենա, ամենա, ամենա, ամենա», «Անտառային ժամանակագրություն», «Նա բռնվեց», «Заячий хвостик»:

* Ձայն — Ռուսերեն Dolby Digital 1.0 Mono
* Տարածաշրջանային կոդ — 0 (All)
* Պատկեր — Standart 4:3 (1,33:1)
* Գույն — PAL
* Փաթեթավորում — Կոլեկցիոն հրատարակություն
* Տարածող — Крупный План

Ծանոթագրություններ
------------------

1. ↑  Кавалер Ордена Улыбки со смешной фамилией… Наталья ЛУКИНЫХ, Москва 2001 г.

Գրականություն
-------------

* *Остер Григорий* Гирлянда из малышей. — М.: АСТ, 2005. — 56 с. — (Сказки-мультфильмы). — ISBN 5-17-030987-2

Բովանդակություն՝ «Կապիկները։ Շղթա երեխաներից» (ռուս.՝ «Гирлянда из малышей»), «Կապիկներն ու կողոպտիչները» (ռուս.՝ «Обезьянки и грабители»), «Նա բռնվեց» (ռուս.՝ «Он попался»), «Բռնվեց նա, որ կծում էր»։

Արտաքին հղումներ
----------------

* «Բռնվեց նա, որ կծում էր» մուլտֆիլմը Аниматор.ру կայքում
* «Բռնվեց նա, որ կծում էր» «Հայրենական կինոյի հանրագիտարան» կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Animator.ru |

 |